14/11/2017 | Administración LocalMunicipal
Porto do Son
Aprobación definitiva da modificación da Ordenanza fiscal nº 5, reguladora do imposto sobre construcións, instalacións e obras

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal nº 5, reguladora do imposto sobre construcións, instalacións e obras, unha vez que se elevou a definitivo o acordo de aprobación provisional adoptado polo Pleno da Corporación na sesión do 14 de setembro de 2017, e cuxo texto íntegro é do seguinte teor literal: “1º.- Engádese un apartado 5º ao artigo 3 da Ordenanza fiscal, queda redactado do seguinte teor: 1.- Outorgarase bonificación do 90% da cota do imposto a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. a) Para o recoñecemento do especial interese ou utilidade municipal no caso das construcións, instalacións nas que se aprecie concorrencia de circunstancias sociais culturais ou histórico artísticas, o suxeito pasivo deberá ser unha Administración Pública, sempre que esta Administración non repercuta sobre o contratista as cotas do I. C. I. O, ou unha entidade sen fin de lucro inscrita no Rexistro Municipal de Asociacións. Procedemento xeral: A declaración de especial interese ou utilidade municipal corresponde ao Pleno da Corporación e acórdase, previa solicitude do suxeito pasivo, polo voto favorable da maioría simple dos seus membros. Para desfrutar da bonificación, será necesario que se solicite polo suxeito pasivo a declaración de especial interese ou utilidade municipal, o que deberá efectuarse no intre da solicitude da licenza de obras. A solicitude achegarase copia da seguinte documentación: - Memoria xustificativa do especial interese ou utilidade municipal. Non procederá declarar de especial interese ou utilidade municipal aquelas construcións, instalacións ou obras que fosen iniciadas sen haber obtido previamente a pertinente licenza. - Compromiso de ingreso da bonificación no caso de perda desta polas causas previstas na ordenanza fiscal. b) Para o caso da concorrencia de circunstancias de fomento do emprego, o suxeito pasivo poderá ser unha entidade con fin de lucro, é deberá levarse a cabo nun chan que permita o uso industrial segundo Plan Xeral de Ordenación Urbana Municipal e aplicarase a bonificación segundo o seguinte cadro: - Creación de ata 5 novos postos de traballo: bonificación do 60% - Creación de 6 ata l0 novos postos de traballo: bonificación do 70% - Creación de I I ata 15 novos postos de traballo: bonificación do 80% - Creación de máis de 15 novos postos de traballo: bonificación do 90% A tal efecto, no momento da solicitude da bonificación, achegarase memoria explicativa da iniciativa empresarial proxectada, pormenorizando aqueles aspectos relacionados coa creación de novos postos de traballo. Quedarían excluídos do ámbito da bonificación o mero traslado de empresas xa existentes dentro do mesmo termo municipal, se co mesmo non existe un incremento do cadro de persoal. A efectividade final da bonificación quedaría condicionada ao cumprimento total dos requisitos esixidos. A tal efecto, o suxeito pasivo, no prazo máximo de tres meses dende o remate da obra, deberá presentar a seguinte documentación: - Copia compulsada dos novos contratos de traballo formalizados, alta na Seguridade Social dos mesmos e o compromiso de manter esa situación durante un prazo mínimo dun ano desde o comezo da actividade. Se os requisitos non se cumpren procederíase a xirar liquidación en concepto de ICIO polo importe da bonificación obtida indebidamente. c) A comisión de calquera infracción urbanística na execución do investimento obxecto de bonificación, dará lugar á perda automática do beneficio fiscal outorgado, debendo ingresarse na Tesourería Municipal o importe da bonificación.2.- Establécese unha bonificación a favor das construcións, instalacións ou obras nas que se incorporen sistemas para o aproveitamento térmico ou eléctrico da enerxía solar para autoconsumo. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación da Administración competente. A bonificación establécese no 20% dos gastos de execución material dos sistemas de aproveitamento térmico ou eléctrico da enerxía solar a deducir da cota íntegra do imposto, sen que en ningún caso a dedución poida exceder da porcentaxe do 30% da cota. Non se concederá esta bonificación cando a implantación destes sistemas sexa obrigatoria a tenor da normativa específica na materia. O suxeito pasivo deberá aportar, xunto coa solicitude da licenza, o proxecto técnico visado polo Colexio Oficial correspondente, acreditativo da incorporación á construción, instalación ou obra de instalacións de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a produción de calor.3.- Establécese unha bonificación do 50% a favor das construción, instalacións ou obras referentes as vivendas de protección oficial. Para o goce da mesma, o suxeito pasivo deberá aportar a cédula de cualificación provisional como VPO emitida polo Instituto Galego da Vivenda e Solo ou declaración ou visado emitido polo mesmo Instituto considerando protexida a actuación en que consiste a construción, instalación ou obra.4.- Establécese unha bonificación a favor das construcións, instalacións e obras que favorezan as condicións de acceso e habitabilidade dos discapacitados. A bonificación establécese no 90%o dos gastos de execución material das obras que favorezan as condicións de acceso e habitabilidade dos discapacitados, a deducir da cota íntegra do imposto, sen que en ningún caso a dedución poida exceder da porcentaxe do 30% da cota. Para a aplicación desta bonificación será necesario que os proxectos de obras contemplen explicitamente e separadamente medidas adicionais as establecidas como obrigatorias e mínimas na normativa Autonómica ó efecto.5.- As bonificacións previstas nos anteriores apartados 2 e 4 serán desfrutables simultáneamente.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 8 de novembro de 2017. O Alcalde- Presidente, Asdo. José Luis Oujo Pouso.